Γιάννης Μάρκου

Ο Γιάννης Μάρκου (10 Ιανουαρίου 1992, Αθήνα) είναι Έλληνας πετοσφαιριστής. Έχει ύψος 1,92 μ., και αγωνίζεται στη θέση του ακραίου.

Σταδιοδρομία
Ο Γιάννης Μάρκου έκανε τα πρώτα του βήματα στο χώρο της πετοσφαίρισης το 2006, όταν και εντάχθηκε στις Ακαδημίες του Ολυμπιακού Πειραιώς σε ηλικία 14 ετών. Πέρασε από όλα τα στάδια των Ακαδημιών των ερυθρόλευκων, κατακτώντας παράλληλα αρκετούς τίτλους.

Ενώ στην αρχή της καριέρας του ξεκίνησε με την προοπτική να αγωνίζεται ως κεντρικός, δοκιμάστηκε περισσότερο υπό τις οδηγίες του επικεφαλής των Ακαδημιών του Ολυμπιακού Σπύρου Σαραντίτη, ως ακραίος. Στις δοκιμές αυτές ανταποκρίθηκε με μεγάλη επιτυχία με αποτέλεσμα πλέον να καθιερωθεί ως ακραίος. 

Τον Σεπτέμβριο του 2011 ο Γιάννης Μάρκου υπέγραψε με την ομάδα του Πειραιά το πρώτο του επαγγελματικό συμβόλαιο, σε ηλικία 19 ετών, με αποτέλεσμα να λογίζεται πλέον ως μέλος της πρώτης ομάδας του Ολυμπιακού. Ήταν ο τρίτος παίκτης εκείνη τη χρονιά που προερχόταν από τις Ακαδημίες του συλλόγου και υπέγραφε επαγγελματικό συμβόλαιο με την ομάδα, καθώς είχαν προηγηθεί οι Παύλος Κουζούνης και Μενέλαος Κοκκινάκης.Από την Ακαδημία στο ρόστερ των νταμπλούχων www.olympiacos.org  Μέχρι εκείνη τη στιγμή, ο Γιάννης Μάρκου είχε καταφέρει να κατακτήσει δύο πρωταθλήματα ΕΣΠΕΔΑ Παίδων (2008, 2009) και δύο πρωταθλήματα ΕΣΠΕΔΑ Εφήβων (2010, 2011).

Κατά τη διάρκεια της πρώτης του χρονιάς στην πρώτη ομάδα του Ολυμπιακού δεν είχε μεγάλο χρόνο συμμετοχής, με αποτέλεσμα να αγωνίζεται την περίοδο 2011-12 περισσότερο με την ομάδα των Εφήβων για το Πρωτάθλημα ΕΣΠΕΔΑ, το οποίο και κατέκτησε. Σε εθνικό επίπεδο, δεν πανηγύρισε κάποιο τίτλο καθώς την αγωνιστική περίοδο 2011-12, η ομάδα που υπερίσχυσε σε όλες τις εγχώριες διοργανώσεις ήταν ο Ηρακλής Θεσσαλονίκης. Δε συνέβη ωστόσο το ίδιο την επόμενη χρονιά, καθώς η ομάδα του Πειραιά κατέκτησε όλους τους εγχώριους τίτλους που διεκδίκησε (Πρωτάθλημα, Κύπελλο και Λιγκ Καπ Ελλάδας).

Στις 18 Ιουλίου 2013, ανακοινώθηκε επίσημα η απόκτηση του Γιάννη Μάρκου από τον Παμβοχαϊκό.Κάτοικος Βραχατίου ο Μάρκου www.volleynews.gr  Στην ομάδα του Βραχατίου Κορινθίας παρέμεινε μέχρι το 2014. Στην αρχή της επόμενης περιόδου συμφώνησε με τον Α.Ο.Π. Κηφισιάς, ακολούθησε όλη την προετοιμασία, αλλά ένα πρόβλημα στον ώμο τον ανάγκασε να υποβληθεί σε εγχείρηση, χάνοντας έτσι όλη τη χρονιά.Κλείνει Μάρκου ο Φοίνικας syros-sports.gr 
Τον Αύγουστο του 2015 ο Γιάννης Μάρκου υπέγραψε στον Φοίνικα Σύρου, όπου αγωνίστηκε για δύο περιόδους. Με την ομάδα της Σύρου κατέκτησε τη 2η θέση στο Πρωτάθλημα Ελλάδας 2015-16.
Οι εμφανίσεις του με τον Φοίνικα κίνησαν το ενδιαφέρον της Α.Ε.Κ., η οποία τον ενέταξε στο δυναμικό της τον Αύγουστο του 2017, στην προσπάθειά της να επανέλθει στην Α΄ Εθνική Κατηγορία,Γιάννης Μάρκου: «Η ΑΕΚ αξίζει να βρίσκεται στην Α1» volleyland.gr  πράγμα που συνέβη, με την Α.Ε.Κ. να στέφεται πρωταθλήτρια του Α2 υποομίλου της Α΄2 Εθνικής Κατηγορίας κατά την περίοδο 2017-18.Τελική βαθμολογία Α2 υποομίλου Α΄2 Ανδρών 2017-18 www.volleyball.gr  Τον Αύγουστο του 2018, και ενώ είχε λήξει το συμβόλαιό του, συμφώνησε με τον Δ.Α.Σ. Δραπετσώνας.Ο Γιάννης Μάρκου επιστρέφει στον Πειραιά www.greekvolley.gr  Η συνεργασία με την ομάδα του Πειραιά όμως δεν καρποφόρησε, καθώς η Α.Ε.Κ. του ζήτησε να επιστρέψει, μετά την ξαφνική αποχώρήση του Γιάννη Μαντέκα και του Βαρζιλιάνου Ματσιέλ.Ο Γιάννης Μάρκου επιστρέφει στην ΑΕΚ www.volleynews.gr  Στην ομάδα της Νέας Φιλαδέλφειας παρέμεινε μέχρι τον Ιανουάριο του 2019.ΑΕΚ: Περίοδος 2018-19 (Ρόστερ) www.volleyleague.gr 

 Διεθνής καριέρα 
Ο Γιάννης Μάρκου είχε δηλωθεί στην Ευρωπαϊκή Ομοσπονδία (CEV) για τους αγώνες της Εθνικής Νέων της Ελλάδας στο Ευρωπαϊκό Πρωτάθλημα Νέων 2010,Δηλωθέντες αθλητές στο Ευρωπαϊκό Πρωτάθλημα Νέων 2010 www-old.cev.eu καθώς και για τους προκριματικούς του Παγκοσμίου Πρωταθλήματος Νέων 2011.Δηλωθέντες αθλητές στους Προκριματικούς του Παγκοσμίου Πρωταθλήματος Νέων 2011 www-old.cev.eu. Με τις αναπτυξιακές Εθνικές Ομάδες της Ελλάδας ο Γιάννης Μάρκου έχει καταγράψει τέσσερις επίσημες συμμετοχές.Ατομικές συμμετοχές Εθνικών Ομάδων Παίδων-Εφήβων έως 2017-18 www.volleyball.gr 

 Τίτλοι - Διακρίσεις 
 Εθνικές διοργανώσεις 
1 Πρωτάθλημα Ελλάδας
2012-13 (Ολυμπιακός Πειραιώς)
 2η θέση: Πρωτάθλημα Ελλάδας 2015-16 (Φοίνικας Σύρου)1 Πρωτάθλημα Α΄2 Εθνικής Κατηγορίας Ελλάδας
 2017-18 (Α.Ε.Κ.)

1 Κύπελλο Ελλάδας
2013 (Ολυμπιακός Πειραιώς)1 Λιγκ Καπ Ελλάδας 
2013 (Ολυμπιακός Πειραιώς)

 Μικρές ηλικίες 
2 Πρωταθλήματα ΕΣΠΕΔΑ Παίδων 
 2008, 2009 (Ολυμπιακός Πειραιώς)3 Πρωταθλήματα ΕΣΠΕΔΑ Εφήβων
 2010, 2011, 2012 (Ολυμπιακός Πειραιώς)

 Παραπομπές 

 Εξωτερικοί σύνδεσμοι Πηγές 
 Γιάννης Μάρκου: Παρουσίαση - Ατομικά στοιχεία - Ομάδες - Διακρίσεις volleybox.net
 Γιάννης Μάρκου: Ατομικά στοιχεία - Ομάδες καριέρας greekvolley.eu
 Συνέντευξη του Γιάννη Μάρκου ως πρωταθλητή ΕΣΠΕΔΑ Εφήβων του 2012
 Γιάννης Μάρκου: Ευρωπαϊκή παρουσία www-old.cev.eu
 Πετοσφαιριστές δηλωθέντες στη CEV την περίοδο 2012-13 www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΑΕΚ